***ПРОЕКТ***

**Д О Г О В О Р**

**за възлагане на обществена поръчка, за обект – строителство, с предмет:** „**Довършване изграждането на Тристранен контактен център между Република България, Република Гърция и Република Турция на ГКПП – Капитан Андреево”**

Днес\_\_\_\_\_\_\_\_\_\_\_\_ . \_\_\_\_ . 2014 г. в гр.Хасково между:

**ОБЛАСТНА АДМИНИСТРАЦИЯ – ХАСКОВО** с адрес: гр. Хасково – п.к. 6300, пл. „Свобода” № 5, БУЛСТАТ 836147490, представлявана от Кадир Шабаналиев Исов – Областен управител на област с административен център храд Хасково и Янка Цанкова Гъбова – главен счетоводител, наричана за краткост **ВЪЗЛОЖИТЕЛ**, от една страна,

и

………………….. със седалище и адрес на управление: гр. ………, ………….. № ……….., ЕИК: ……………….., представлявано от …………………………– ………., наричано по-долу **ИЗПЪЛНИТЕЛ**, от друга страна,

на основание чл. 101е от ЗОП, в резултат на проведена процедура по реда на чл. 14, ал. 4, т. 1 от ЗОП за възлагане на обществена поръчка, с предмет: „***Довършване изграждането на Тристранен контактен център между Република България, Република Гърция и Република Турция на ГКПП – Капитан Андреево”,*** публикувана в регистъра на АОП под уникален номер …………, обявена в изпълнение на Приложение №1 към Постановление №22 на МС от 13.02.2014г., за одобряване на допълнителни разходи за финансирането на проекти, свързани с изпълнението на неотложни мерки за 2014 година за присъединяването на Република България към Шенгенското пространство и Протокол ......................от ................................... год. на комисията за получаване, разглеждане и оценка на подадените оферти, утвърден от Областния управител, се сключи настоящият договор за следното:

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да изпълни строително-монтажни работи (СМР) на обект: сграда 29 - част от ЛОТ 2: „Рехабилитация, ремонт и реконструкция на ГКПП „Капитан Андреево”, находящ се в имот № 000578, местност «Саксон алча», с. Капитан Андреево, Община Свиленград, в съответствие с издадените строителни книжа, Техническите спецификации, Ценовото предложение на **ИЗПЪЛНИТЕЛЯ.**

**(2)** Изпълнението на поръчката, предмет на настоящия договор, ще се извърши с материали на **ИЗПЪЛНИТЕЛЯ**, съгласно Техническите спецификации и одобрения проект, предоставен от **ВЪЗЛОЖИТЕЛЯ** на **ИЗПЪЛНИТЕЛЯ** при подписване на настоящия договор.

**ІІ. СРОКОВЕ**

**Чл.2. (1)** Срокът на договора е до издаване на Разрешение за ползване на обекта, считано от датата на подписване на договора. Този срок включва и срока за завършване на СМР на обекта в съответствие с График за изпълнение на СМР предложен от изпълнителя, съгласно техническото му предложение за изпълнение приложено към офертата му и е ………………………….календарни дни.

**(2)** Срокът за отстраняване на дефекти по време на изпълнение на СМР, констатирани от **ВЪЗЛОЖИТЕЛЯ**, чрез упражняващия строителен надзор и инвеститорски контрол не удължава срока за завършване на СМР на обекта съгласно ал. 1.

**(3)** При спиране на строителството по нареждане на общински или държавен орган, при неосигурено финансиране, както и по обективни причини, за които **ИЗПЪЛНИТЕЛЯТ** няма вина, срокът по ал. 1 се удължава съответно с периода на спирането след подписване на Акт образец 10 за установяване състоянието на строежа при спиране на строителството, съгласно Наредба № 3 от 31 юли 2003 г. за съставяне на актове и протоколи по време на строителството.

**ІІІ. ЦЕНИ И НАЧИН НА ПЛАЩАНЕ**

**Чл.3. (1)** Общата цена за извършване на строително-монтажните работи е в размер на ......................... (...............................) лева без ДДС, респ.......................... (...................) лева с ДДС, съгласно Ценовата оферта на ИЗПЪЛНИТЕЛЯ.

**(2)** Предложената цена е определена съгласно приложената Количествено-стойностна сметка и при пълно съответствие с условията от публичната покана и приложимата документация и включва всички разходи по изпълнението на договора, в това число вложените материали, извършени работи и разходите за труд, механизация, енергия, складиране и други разходи, съобразени с мерките за опазване на околната среда и безопасните условия на труд, както и непредвидените разходи, и печалба, разходите за отстраняване на всякакви дефекти до изтичане на гаранционните срокове, както и всички други присъщи разходи, неупоменати по-горе и не подлежи на увеличение.

**(3)** Изплащането на непредвидени разходи се извършва след предварителното им доказване и одобряване от **ВЪЗЛОЖИТЕЛЯ**. Доказването на непредвидените разходи се извършва след посещение на място и съставяне на констативен протокол от Строителния надзор и инвеститорския контрол, **ИЗПЪЛНИТЕЛЯ** и Проектанта, с приложен към него подробен доклад от **ИЗПЪЛНИТЕЛЯ** за причините, довели до необходимостта от изпълнение на непредвидените дейности и обосновка, че дейностите не биха могли да бъдат предвидени при сключване на договора. **ИЗПЪЛНИТЕЛЯТ** пристъпва към извършване на непредвидените СМР след одобряване на съставения на място констативен протокол от **ВЪЗЛОЖИТЕЛЯ.** При изпълнение на непредвидени СМР, за които няма единични цени в КСС, същите се остойностяват по ценовите показатели от Ценовото предложение.

**(4)** Всички плащания във връзка с изпълененито на настоящия договор постъпват по следната сметка, дадена от **ИЗПЪЛНИТЕЛЯ** - IBAN:……………BIC…………………. – **след одобряване на разхода от първостепенния разпоредител с бюджет – Министерския съвет**.

**Чл.4. (1).** Плащанията по договора са извършват както следва:

1. Авансово плащане – 15 % след подписване на договора и след представяне на оригинал на фактура за авансово плащане.
2. Първо междинно плащане – до 35% от остатъчната стойност – след завършване монтажа на всички покривни и фасадни панели и подписани актове от лицето, упражняващо строителен надзор и инвеститорски контрол, двустранно подписани протоколи между техническия ръководител на обекта и лицето упражняващо инвеститорски контрол, както и представена оригинална фактура.
3. Второ междинно плащане – до 20 % от остатъчната стойност по договора – след представени: отчет на действително извършената работа, Акт образец 15 (подписан без забележки); екзекутивна документация, окончателния доклад на строителния надзор и оригинална данъчна фактура.
4. Окончателно плащане – след издаване на Разрешение за ползване на обекта и оригинална данъчна фактура.

**(2) ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци. Отстраняването на недостатъците е за сметка на **ИЗПЪЛНИТЕЛЯ.**

**(3)** Изменения в количеството на отделните видове строително – монтажни работи се допускат само в рамките на общата цена и при доказване на необходимост за това изменение. Същите се остойностяват по единичните цени за отделните видове строително-монтажни работи посочени в количествено - стойностната сметка. При необходимост за изпълнение на един вид СМР вместо друг, доказването на замяната става по реда за доказване на изпълнението на непредвидени дейности, като към доклада на **ИЗПЪЛНИТЕЛЯ** се прилагат заменителни таблици на видовете и количествата СМР, подлежащи на замяна. Остойностяването се извършва по единични цени и показатели съгласно Ценовото предложение на **ИЗПЪЛНИТЕЛЯ**. При изпълнение на СМР, за които няма посочени единични цени в количествено-стойностните сметки към договора, **ИЗПЪЛНИТЕЛЯТ** изготвя анализи на единичните цени, в съответствие с обявените в Ценовото предложение показатели, които се одобряват предварително от **ВЪЗЛОЖИТЕЛЯ.**

**(4)** Общата стойност по чл.3, ал.1, подлежи на изменение в хипотезите на чл. 43, ал. 2, б. „в“ от ЗОП, като договорената в ал. 1 цена ще бъде намалена, включително при намаляване на количеството действително извършени, отчетени и приети от **ВЪЗЛОЖИТЕЛЯ, чрез лицето осъществяващо строителен надзор и инвеститорски контрол** СМР и при отпадане на дейности от количествената сметка, неразделна част от Ценовото предложение.

**(5)** Оферираната цена в чл. 3, ал. 1 от настоящия договор не подлежи на актуализация, съобразно определени коефиценти, във връзка с инфлационни процеси и др. икономически процеси.

**ІV. ФИНАНСИРАНЕ**

**Чл.5**. Финансирането на обекта до неговото завършване се осигурява от държавния бюджет чрез Постановление № 22 на Министерски съвет от 13 февруари 2014 г. за одобряване на допълнителни разходи за финансирането на проекти, свързани с изпълненито на неотложни мерки за 2014 година за присъединяването на Република България към Шенгенското Пространство.

**V. ГАРАНЦИЯ ЗА ИЗПЪЛНЕНИЕ**

**Чл. 6. (1)** Гаранцията за изпълнение на договора се определя от **ВЪЗЛОЖИТЕЛЯ** в размер на 2 % от стойността по чл. 3, ал. 1 от настоящия договор без ДДС, представляващи ………. лева без включен ДДС.

**(2)** Гаранцията се предоставя под формата на *(банкова гаранция/депозит на парична сума*).

**(3)** Гаранцията за изпълнение се освобождава в срок до 10 (десет) работни дни след издаване на Разрешение за ползване на обекта.

**(4)** При освобождаване на гаранцията за изпълнение на **ИЗПЪЛНИТЕЛЯ** не се дължат лихви.

**(5) ВЪЗЛОЖИТЕЛЯТ** задържа гаранцията за изпълнение на договора, ако в процеса на неговото изпълнение възникне спор между страните. **ВЪЗЛОЖИТЕЛЯТ** има право да удържа суми от стойността на гаранцията в случаите по чл.20 от договора.

**(6)** Гаранцията следва да е със срок на валидност, срока на изпълнение на договора до окончателното приемане на обекта плюс 20 (двадесет) дни, или банковата гаранция трябва да е валидна до 23:59 часа на …………… год. Банковата гаранция трябва да е неотменяема, безусловна и да покрива 100 % от стойността на гаранцията за изпълнение. ВЪЗЛОЖИТЕЛЯТ има право да пристъпи към упражняване на правата по гаранцията при условията на предходните алинеи. Когато се позовава на “непреодолима сила”, промени срока или забави изпълнението на договора, ИЗПЪЛНИТЕЛЯТ се задължава да удължи срока на банковата гаранция за срок, посочен от ВЪЗЛОЖИТЕЛЯ.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7. (1) ИЗПЪЛНИТЕЛЯТ** е длъжен да извърши строителството с грижата на добрия търговец, съгласно издадените строителни книжа, да изпълнява предвиденото в техническата документация и изискванията на строителните, техническите и технологичните правила и нормативи за съответните дейности.

(**2) ИЗПЪЛНИТЕЛЯТ** е длъжен да влага в строителството висококачествени материали и строителни изделия, както и да извършва качествено СМР. Материалите се доставят със сертификат за съответствие и сертификат за произход.

**(3)** Разходите за консумация на електроенергия, вода и други консумативи, необходими за изграждане на обекта, са за сметка на **ИЗПЪЛНИТЕЛЯ**.

**(4) ИЗПЪЛНИТЕЛЯТ** сам и за своя сметка изготвя екзекутивната документация в съответствие с чл. 163, ал. 2 и чл. 175, ал.2 от ЗУТ.

**(5) ИЗПЪЛНИТЕЛЯТ** се задължава при извършване на строително – монтажните работи да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на изпълнението на възложената дейност.

**(6) ИЗПЪЛНИТЕЛЯТ** се задължава да извърши възстановителните работи при некачествено или лошо изпълнени СМР или изпълнени СМР в несъответствие с одобрения проект. Обемът и видовете СМР, подлежащи на възстановяване се установяват с подписан на място констативен протокол от представители на **ВЪЗЛОЖИТЕЛЯ**, чрез лицето осъществяващо строителен надзор и инвеститорски контрол, **ИЗПЪЛНИТЕЛЯ** и лицето осъществяващо авторския надзор, към който се прилагат фотоматериали. В случай, че **ИЗПЪЛНИТЕЛЯ** откаже да подпише Констативния протокол, същия се приема за подписан с подписите на **ВЪЗЛОЖИТЕЛЯ**, чрез лицето осъществяващо строителен надзор и инвеститорски контрол и лицето осъществяващо авторския надзор, като към него се прилага и снимков материал. Задължението на **ИЗПЪЛНИТЕЛЯ** за отстраняване на недостатъците не отменя първоначално определените срокове за приключване на строително монтажните работи и не удължава общия срок за изпълнение на строителството. **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка за некачествено или лошо изпълнени СМР в несъответствие с изготвения одобрен проект, съгласно настоящият договор.

**(7) ИЗПЪЛНИТЕЛЯТ** се задължава да осигури безопасността на всички дейности по изпълнението на Строежа и носи отговорност за това.

**Чл.8. ИЗПЪЛНИТЕЛЯТ** носи отговорност пред **ВЪЗЛОЖИТЕЛЯ**, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

**Чл.9. ИЗПЪЛНИТЕЛЯТ** е длъжен да изпълни предмета на договора в съответствие с изискванията към строежите на чл. 169, ал.1-3 от Закона за устройство на територията (ЗУТ).

**VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.10. ВЪЗЛОЖИТЕЛЯТ** се задължава:

1. да осигури свободен достъп на **ИЗПЪЛНИТЕЛЯ** до обекта съгласно одобрения график;
2. да упражнява чрез свои представители контрол по време на изграждането на обекта;
3. да съдейства за изпълнението на договорените работи, като своевременно координира решаването на всички технически проблеми, възникнали в процеса на работа;
4. да приеме в срок изпълнените работи;
5. да заплати в договорените срокове и при условията на договора дължимите суми на **ИЗПЪЛНИТЕЛЯ.**

**Чл.11. (1) ВЪЗЛОЖИТЕЛЯТ** има право да отменя и възлага допълнителни строителни работи в процеса на изпълнението.

(**2)** Промяна във видовете и количества на строително – монтажните работи, допустими като работи по обекта, се извършва само при следните условия и ред:

* + - * **ИЗПЪЛНИТЕЛЯТ** изготвя протокол за корекция на количествено – стойностна сметка, заменителна таблица и други необходими доказателствени документи (фотоматериали, анализи на единични цени, фактури за материали, копие от заповеди, екзекутиви и др.), които се одобряват от **ВЪЗЛОЖИТЕЛЯ**, чрез лицето осъществяващо строителния надзор и инвеститорския контрол и Проектанта при условията регламентирани в ЗУТ и Наредба № 3 за съставяне на актове и протоколи по време на строителството.

**VІІІ. ФОРСМАЖОРНИ СЪБИТИЯ**

**Чл.12. (1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава с периода, през който изпълнението е било спряно по установения нормативен ред. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорното събитие, следва в максимално кратък срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** В случаите на възпрепятстване на **ИЗПЪЛНИТЕЛЯ** поради форсмажорно събитие да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Изпълнението на задълженията се възобновява след отпадане на събитията, довели до спирането му.

**Чл.13. (1)** Форсмажорното събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно до като трае.

**(2)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**ІХ. КОНТРОЛ И УКАЗАНИЯ**

**Чл.14. (1) ВЪЗЛОЖИТЕЛЯТ** може по всяко време да осъществява контрол по изпълнението на настоящия договор, стига с това да не се възпрепятства работата на **ИЗПЪЛНИТЕЛЯ** и да не се нарушава оперативната му самостоятелност.

**(2)** Указанията на **ВЪЗЛОЖИТЕЛЯ,** дадени чрез лицето осъществяващо строителен надзор и инвеститорски контрол,са задължителни за **ИЗПЪЛНИТЕЛЯ,** освен ако същите противоречат на строителните правила и нормативи или водят до съществено отклонение от възложените работи и за това своевременно е уведомил Възложителя.

**Х. НОСЕНЕ НА РИСКА**

**Чл.15. (1)** Рискът от случайно погиване или повреждане на извършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от **ИЗПЪЛНИТЕЛЯ** с изключение на упоменатото по ал.2 и при наличие на форсмажорни събития.

**(2) ВЪЗЛОЖИТЕЛЯТ** носи риска от погиването или повреждането след окончателното приемане на обекта, освен ако погиването или повреждането е по вина на **ИЗПЪЛНИТЕЛЯ** или последният е могъл да го предотврати при полагане на дължимата грижа.

**ХІ. ГАРАНЦИОННИ УСЛОВИЯ**

**Чл.16. (1) ИЗПЪЛНИТЕЛЯТ** се задължава да отстранява за своя сметка скритите недостатъци и появилите се впоследствие дефекти в гаранционните срокове по чл. 20, ал. 4 от Наредба №2 от 31 юли 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2)** Гаранционните срокове започват да текат от деня на издаване на разрешението за ползване на обекта.

**(3)** Всички дефекти и/или недостатъци, възникнали преди края на гаранционните срокове се констатират с протокол, съставен и подписан от представители на **ВЪЗЛОЖИТЕЛЯ**. Този протокол незабавно се изпраща на **ИЗПЪЛНИТЕЛЯ** с указан срок за отстраняване на дефекта.

**XІІ. ЗАСТРАХОВАНЕ И ОБЕЗЩЕТЕНИЯ**

**Чл.17. (1) ИЗПЪЛНИТЕЛЯТ** ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети поради каквото и да е причина, възникнали при изпълнение на работи по строежа, или при части от тях, или на неговата механизация, **ИЗПЪЛНИТЕЛЯТ** ще ги отстрани за своя сметка.

**(2) ИЗПЪЛНИТЕЛЯТ** ще обезщетява **ВЪЗЛОЖИТЕЛЯ** и неговите упълномощени представители, при претенции за щети или смърт, претенции за загуба или повреда на каквато и да е собственост, извън собствеността, представляваща част от строежа, които претенции могат да възникнат при или по повод изпълнение или неизпълнение задълженията на **ИЗПЪЛНИТЕЛЯ** по договора.

**(3) ИЗПЪЛНИТЕЛЯТ** е отговорен за всички застраховки и обезщетения по отношение на своя персонал и собственост.

**(4)ИЗПЪЛНИТЕЛЯТ** отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

**(5)ИЗПЪЛНИТЕЛЯТ** отговаря и когато трудовата злополука е причинена от непреодолима сила или непредвидени обстоятелства при или по повод изпълнението на дейностите по Договора.

**Чл.18.(1)** За времето от началото на изпълнението до датата на предаване на обекта ИЗПЪЛНИТЕЛЯТ се задължава да поддържа застраховки за покриване на пълната му професионална отговорност по предходните алинеи съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./ за строежи І-ва категория.

**(2)** Разходите по обслужване на застраховките са за сметка на ИЗПЪЛНИТЕЛЯ.

**(3)** ИЗПЪЛНИТЕЛЯТ е длъжен да поддържа застрахователния лимит през целия период на застраховките, включително като заплати допълнителни премии, в случай че през застрахователния период настъпят събития, които биха намалили застрахователното покритие.

**(4)** ВЪЗЛОЖИТЕЛЯТ има право да поиска представянето от ИЗПЪЛНИТЕЛЯ на застрахователните полици и платежните документи, удостоверяващи плащането на застрахователните премии по дължимите застраховки, като ИЗПЪЛНИТЕЛЯТ се задължава да ги предостави на ВЪЗЛОЖИТЕЛЯ в 7-дневен срок от получаването на направеното искане.

**(5)** Ако ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за сключване и поддържане застраховките по този раздел, той има право да спре плащанията на цената за изпълнение на договора до отстраняване на констатираното неизпълнение.

**ХІІІ. НЕУСТОЙКИ**

**Чл.19.(1)** В случай, че ИЗПЪЛНИТЕЛЯТ не е завършил целия Строеж в срока по чл. 2 и забавата не се дължи на непредвидени обстоятелства, ИЗПЪЛНИТЕЛЯТ се задължава да плати неустойка на ВЪЗЛОЖИТЕЛЯ в размер на 0.5% (нула цяло и пет на сто) за всеки просрочен ден от цената за изпълнение на Договора посочена в чл. 3, но не повече от 20 % (двадесет на сто) с включен ДДС от цената за изпълнение на Договора.

**Чл.20. (1)** При некачествено, непълно или неточно извършване на отделни СМР, освен задължението за отстраняване на дефектите, **ИЗПЪЛНИТЕЛЯТ** дължи и неустойка в размер на 20% (двадесет на сто) с включен ДДС от стойността на некачествено или неточно извършените СМР.В тези случаи **ВЪЗЛОЖИТЕЛЯТ** може и да развали договора.

**(2)**При лошо или частично изпълнение на всяко друго задължение по Договора извън ал. 1 от страна на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 1 000 лева за всяко задължение, което е следвало да бъде изпълнено точно.

**(3)** Дължимите неустойки по предходните алинеи не лишават **ВЪЗЛОЖИТЕЛЯ** от възможността да търси обезщетение за вреди надхвърлящи размера им.

**(4)** Ако недостатъците, констатирани при приемането на СМР не бъдат отстранени в определения от **ВЪЗЛОЖИТЕЛЯ** срок, **ИЗПЪЛНИТЕЛЯТ** дължи освен неустойката чл. 20, ал. 1 от настоящия договор и неустойка в удвоен размер на разноските за отстраняване на недостатъците.

**(5) ИЗПЪЛНИТЕЛЯТ** дължи неустойка в размер на 10 000 /десет хиляди/ лева в случай, че откаже да отстрани констатираните недостатъци допуснати по време на строителството. В този случай **ВЪЗЛОЖИТЕЛЯТ** има право да възложи отстраняването на работите на друг **ИЗПЪЛНИТЕЛ**, като заплатените от **ВЪЗЛОЖИТЕЛЯ** суми следва да му бъдат възстановени от **ИЗПЪЛНИТЕЛЯ** по настоящия договор до 3 дни от писмена покана от **ВЪЗЛОЖИТЕЛЯ**. При втори отказ – ще се счита, че **ИЗПЪЛНИТЕЛЯ** едностранно прекратява Договора с произтичащата от това неустойка по ал.6.

**(6)** В случай на разваляне на договора по реда на чл. 23, ал.1, **ИЗПЪЛНИТЕЛЯТ** дължи неустойка и в размер на 10 % от общата стойност на договора с ДДС**.** В този случай **ВЪЗЛОЖИТЕЛЯ** има право да възложи изпълнението на работите на друг изпълнител.

**Чл.21.** Всички неустойки предвидени в този раздел се удържат от гаранцията за изпълнение и/или от окончателното плащане съразмерно.

**ХІV. ПРЕКРАТЯВАНЕ НА ДОГОВОРА**

**Чл.22. (1)** Действието на този договор се прекратява:

1. с изпълнението на всички задължения на страните;

2. по взаимно съгласие между страните, изразено в писмена форма;

3. при настъпване на обективна невъзможност за изпълнение на възложената работа.

**(2)** В случаите по ал.1, т.2 и т.3 **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за извършената работа до прекратяване на договора.

**Чл.23. (1)** Ако стане явно, че **ИЗПЪЛНИТЕЛЯТ** ще просрочи изпълнението на целия строеж с повече от 20 (двадесет) календарни дни **ВЪЗЛОЖИТЕЛЯТ** може да развали договора и прилага чл. 19 от същия. В този случай **ВЪЗЛОЖИТЕЛЯТ** заплаща на **ИЗПЪЛНИТЕЛЯ** само стойността на тези работи, които са извършени качествено и могат да му бъдат полезни, след приспадане на наложената неустойка. За претърпените вреди **ВЪЗЛОЖИТЕЛЯТ** може да претендира обезщетение.

**(2) ВЪЗЛОЖИТЕЛЯТ** може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай **ВЪЗЛОЖИТЕЛЯТ** дължи заплащане на извършената до момента работа.

**XV. ДРУГИ УСЛОВИЯ**

**Чл.24.** Нищожността на някоя клауза от настоящия договор не води до нищожност на друга клауза или на договора като цяло.

**Чл.25.** Настоящият договор може да бъде изменян при наличие само на обстоятелства по чл. 43, ал. 2 от Закона за обществените поръчки.

**Чл.26.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл.27.** За неуредените в настоящия договор въпроси се прилагат разпоредбите на действащото законодателство на Република България.

**Чл. 28.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

Настоящият договор се изготви и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ПРИЛОЖЕНИЯ:**

1. Ценово предложение;
2. Техническо предложение за изпълнение предмета на поръчката;
3. Гаранция за изпълнение;
4. Документите по чл. 101е, ал. 2 от ЗОП.

**ВЪЗЛОЖИТЕЛ ИЗПЪЛНИТЕЛ**

**ОБЛАСТЕН УПРАВИТЕЛ НА ……………………**

**ОБЛАСТ – ХАСКОВО: ГР. ………………**

**………………………………… ……………………**

**/КАДИР ИСОВ/ /………………/**

**ГЛАВЕН СЧЕТОВОДИТЕЛ:**

**…………………………………………**

**/ЯНКА ГЪБОВА/**